Ef þú ert í stuði fyrir smá kolvetni þá er fátt betra en að skella í fljótlegan og góðan pastarétt . Þessi er flottur í helgarmatinn enda humar einstaklega sparilegt hráefni . 5 msk. olía 400 g humar , skelflettur salt og nýmalaður pipar 3 hvítlauksgeirar ½ chili-pipar , fræhreinsaður og sneiddur 400 g litlir tómatar , saxaðir 1 dl hvítvín 1 dl fiskisoð ( vatn og fiskiteningur ) 500 g tagliatelle 100 g sýrður rjómi eða 1 dl rjómi salt og nýmalaður pipar hnefafylli steinselja , söxuð Steikið humarinn í 2 msk. af olíu , saltið og piprið og setjið til hliðar . Steikið hvítlauk heilan ásamt chilipipar í 3 msk. olíu . Bætið tómötum út í og látið sjóða þat til tómatarnir hafa mýkst vel upp og samlagast olíunni . Bætið hvítvíni í og látið sjóða í 5 mínútur eða þar til vökvinn hefur minnkað aðeins . Bætið þá fiskisoði í og látið sjóða í aðrar 5 mín . Fjarlægið hvítlaukinn úr sósunni og bætið steiktum humar og sýrðum rjóma í hana , látið hitna í gegn . Smakkið til með salti og pipar . Sjóðið Rana tagliatelle eftir leiðbeiningum á pakkanum og hellið því síðan í gegnum sigti og setjið í skál . Hellið sósunni yfir pastað og stráið ferskri steinselju og parmesanosti yfir .